b'\n_START_ARTICLE_\nSander \xc3\x95igus\n_START_PARAGRAPH_\nSander \xc3\x95igus (s\xc3\xbcndinud 13. novembril 1989) on Tartust  p\xc3\xa4rit Eesti lavakoomik, kes esineb Comedy Estonia korraldatud stand-up comedy \xc3\xbcritustel. Ta on \xc3\xbcks eesti stand-up skeene kujundajaid ja teda peetakse eesti parimaks p\xc3\xbcstijalakoomikuks. _NEWLINE_Sander jutustab pikki ja piinlikke lugusid nii oma lapsep\xc3\xb5lvest kui ka igap\xc3\xa4evastest t\xc3\xa4helepanekutest elust enesest. Tema lood on pikitud rohke enesekriitika ja v\xc3\xa4rvikate sisekaemustega._NEWLINE_Sander \xc3\x95igus on Eestis tuuritanud nelja t\xc3\xa4ispika sooloetendusega:\n_START_SECTION_\nEsimesed Triibulised\n_START_PARAGRAPH_\n"Esimesed Triibulised" oli Sander \xc3\x95iguse 2016. aastal alguse saanud esimene soolotuur, \xc3\xbcle Eesti anti 19 etendust ja praegu on see ka internetist leitav. \xc3\x95igus ise tahtis oma esimeses t\xc3\xa4ispikas etendustesarjaga eesti inimestele eestikeelset stand-up\'i tutvustada.\n_START_SECTION_\nHoopis Teine Tera\n_START_PARAGRAPH_\n2017. aastaks oli \xc3\x95igus v\xc3\xa4lja t\xc3\xb6\xc3\xb6tanud oma teise t\xc3\xa4ispika show "Hoopis Teine Tera". Erinevalt esimesest tuurist, kus esitamisele tuli pigem pehmem materjal, et Eesti inimesi liiga agressiivse huumoriga mitte ehmatada, l\xc3\xa4ks \xc3\x95igus seekord peale teadmisega, et inimesed juba teavad, mida nad on kuulama tulnud. Hoopis Teist Tera etendati \xc3\xbcle Eesti 28 korda.\n_START_SECTION_\nKolmandas Isikus\n_START_PARAGRAPH_\n2018. aastal l\xc3\xa4ks \xc3\x95igus tuuritama oma kolmanda t\xc3\xa4ispika show\'ga, millega esineti v\xc3\xa4hemalt 20 saalis \xc3\xbcle Eesti.\n_START_SECTION_\nNeljanda Seina Taga\n_START_PARAGRAPH_\nSander \xc3\x95iguse neljas sooloturniir on rekordiline, \xc3\xbckski eesti koomik ei ole veel v\xc3\xa4lja t\xc3\xb6\xc3\xb6tanud nelja t\xc3\xa4ispikka sooloesitust. Neljanda Seina Taga soolotuur sai alguse 2019. aastal ja tuuritamine k\xc3\xa4ib.'